CELEX: 62020CA0409
Language: fi
Date: 2022-03-03 00:00:00
Title: Asia C-409/20: Unionin tuomioistuimen tuomio (kolmas jaosto) 3.3.2022 (ennakkoratkaisupyyntö, jonka on esittänyt Juzgado Contencioso Administrativo n° 1 de Pontevedra – Espanja) – UN v. Subdelegación del Gobierno en Pontevedra (Ennakkoratkaisupyyntö – Vapauden, turvallisuuden ja oikeuden alue – Direktiivi 2008/115/EY – Jäsenvaltioissa sovellettavat yhteiset vaatimukset ja menettelyt laittomasti oleskelevien kolmansien maiden kansalaisten palauttamiseksi – 6 artiklan 1 kohta ja 8 artiklan 1 kohta – Kansallinen säännöstö, jonka nojalla laittomasta oleskelusta määrätään sakko, johon liittyy maastapoistumisvelvollisuus – Mahdollisuus laillistaa oleskelu asetetussa määräajassa – 7 artiklan 1 ja 2 kohta – Vapaaehtoista paluuta varten asetettu määräaika)

25.4.2022   
            
            
               FI
            
            
               Euroopan unionin virallinen lehti
            
            
               C 171/10
            
         
      Unionin tuomioistuimen tuomio (kolmas jaosto) 3.3.2022 (ennakkoratkaisupyyntö, jonka on esittänyt Juzgado Contencioso Administrativo no 1 de Pontevedra – Espanja) – UN v. Subdelegación del Gobierno en Pontevedra
      (Asia C-409/20) (1)
      
      (Ennakkoratkaisupyyntö - Vapauden, turvallisuuden ja oikeuden alue - Direktiivi 2008/115/EY - Jäsenvaltioissa sovellettavat yhteiset vaatimukset ja menettelyt laittomasti oleskelevien kolmansien maiden kansalaisten palauttamiseksi - 6 artiklan 1 kohta ja 8 artiklan 1 kohta - Kansallinen säännöstö, jonka nojalla laittomasta oleskelusta määrätään sakko, johon liittyy maastapoistumisvelvollisuus - Mahdollisuus laillistaa oleskelu asetetussa määräajassa - 7 artiklan 1 ja 2 kohta - Vapaaehtoista paluuta varten asetettu määräaika)
      (2022/C 171/12)
      Oikeudenkäyntikieli: espanja
      
         Ennakkoratkaisua pyytänyt tuomioistuin
      
      Juzgado Contencioso Administrativo no 1 de Pontevedra
      
         Pääasian asianosaiset
      
      
         Kantaja: UN
      
         Vastaaja: Subdelegación del Gobierno en Pontevedra
      
         Tuomiolauselma
      
      Jäsenvaltioissa sovellettavista yhteisistä vaatimuksista ja menettelyistä laittomasti oleskelevien kolmansien maiden kansalaisten palauttamiseksi 16.12.2008 annetun Euroopan parlamentin ja neuvoston direktiiviä 2008/115/EY ja erityisesti sen 6 artiklan 1 kohtaa ja 8 artiklan 1 kohtaa, luettuina yhdessä kyseisen direktiivin 6 artiklan 4 kohdan ja 7 artiklan 1 ja 2 kohdan kanssa, on tulkittava siten, ettei se ole esteenä jäsenvaltion säännöstölle, jonka nojalla kolmannen maan kansalaisen laittomasta oleskelusta tämän jäsenvaltion alueella silloin, kun asiaan ei liity raskauttavia seikkoja, määrätään ensimmäisessä vaiheessa sakko, johon liittyy velvoite poistua kyseisen jäsenvaltion alueelta asetetussa määräajassa, jollei asianomaisen henkilön oleskelua laillisteta ennen tämän määräajan päättymistä, ja tehdään toisessa vaiheessa päätös, jossa on määrättävä hänet poistettavaksi maasta, ellei oleskelua ole laillistettu, kunhan mainittu määräaika vahvistetaan direktiivin 7 artiklan 1 ja 2 kohdassa säädettyjen vaatimusten mukaisesti.
      
         (1)  EUVL C 53, 15.2.2021.